OPDATERING KL. 20.55: Begge spor er nu farbare igen. Der er dog fortsat biler i nødsporet, så politiet opfordrer til at køre forsigtigt. Det glatte føre fortsætter aftenen og natten igennem, så også her opfordrer Nordjyllands Politi til at køre efter forholdene. E45 Nordjyske Motorvej fra Hobro mod Randers mellem rasteplads Glenshøj V og Purhus er spærret på grund af et større harmonikasammenstød med 20 biler fredag aften. Vejen forventes tidligst genåbnet klokken 20. Afkørsel 37 og 38 kan ifølge Vejdirektoratet benyttes. Det oplyser Vejdirektoratet på Trafikken.dk. Mange biler var impliceret i ulykken, der skete på grund af det glatte føre med hagl og regn. En bil er skredet ud og ramte autoværnet, hvorefter de øvrige biler bremser op og skrider rundt på grund af det glatte føre. Ingen kom alvorligt til skade - de værste skader var umiddelbart nakkesmerter. Uheld, politi og redningsmandskab er på vej.

Opsummering:
Haglvejret var fredag aften skyld i, at flere biler kørte sammen. Vejen forventes først åbnet op igen klokken 20.